Setu echu ganin ur romant savet gant Marie-Hélène Lafon. Bet he doa bet priz Page des libraires e 2009 evitañ ha merzet e oa bet kalz gant lennerien strollad lenn levraouegoù karter Roazhon. Pedet e vo da zont da gomz diwar-benn ar romant-se e miz CHwevrer zoken.  Ma. Dres memes stil gant frazennoù hir, ur bern gerioù, diskej a-wechoù eget he danevell em boa bet tro da lenn. Gant un danevell e kaven e oa dedennus, dreist-holl e klote awalch gant red soñjoù an dudenn. Aze em eus kavet-se pounner hag e gwirionez start da lenn evit heuliañ red an darvoudoù. Neus ket kalz o tremen a challfen lârat ivez. Ur plach 37 vloaz hag he mab 11 vloaz a ziloj eus departamant an Norzh betek ar Chantal evit bevañ  gant ur chouer eus ar vro goude bezañ kejet dre ur chemenn en ur gelaouenn. Start e vo dezhi bezañ degemeret en endro-se. Taolennoù buhez pemdez, tudennoù heverk eus ar vuhez war ar-maez. Ar fin hepken, troet un tamm war tudenn ar mab en deus plijet din muioch, met start kenañ m eus kavet a-fed lusk, skritur ha non ket bet dedennet muioch gant an istor. Sañset e skriv ordin evelse hag e kaoze alies eus tem ar vuhez war ar maez er Chantal. Dam soñj ne glaskin ket mont pelloch gant dizoloadenn  oberenn ar skrivagnerez-se…